કલેક્ટરના હુકમ બાદ મ્યુનિસિપલ કમિશ્નર દ્વારા તા.૨૭-૭-૨૦૧૭ ની સાધારણ સભામાં ૧૨૭ નંબરનો ઠરાવ પસાર કરનાર ૧૭ સભ્યોને કારણદર્શક નોટીસ આપવામાં આવી હતી. જેમાં તત્કાલીન પાલિકા પ્રમુખ શકુન્તલાબેન પટેલ દ્વારા કલેક્ટરના હુકમ સામે મ્યુનિસિપલ કમિશ્નરમાં અપીલ દાખલ કરી હતી. જેમાં તા.૬-૬-૧૮, ૨૬-૬-૧૮,૧૦-૭-૧૮,૨૪-૭-૧૮ અને ૨૧-૮-૧૮ ની મુદતમાં અરજદાર પ્રમુખ શકુન્તલાબેન પટેલ તેમજ સામાવાળા પાલિકા સભ્ય રસીલાબેન પટેલ દ્વારા રજુઆતો કરવામાં આવી હતી. જે રજુઆતો સાંભળ્યા બાદ મ્યુનિસિપલ કમિશ્નરે કલેક્ટરનો હુકમ માન્ય રાખી આ હુકમ કાયમ રાખતો હુકમ કરવામાં આવ્યો છે. મ્યુનિસિપલ કમિશ્નરના આ હુકમથી ૧૭ સભ્યોને વળતર ચુકવવુ પડે અને સભ્યો ગેરલાયક ઠરે તેવા સંજોગો ઉભા થયા છે.